b'\n_START_ARTICLE_\nMonokuro Boo\n_START_PARAGRAPH_\nMonokuro Boolla viitataan animetyylisiin hahmoihin, jotka japanilainen yhti\xc3\xb6 San-X on luonut. Hahmot koostuvat kahdesta siasta, mustasta ja valkoisesta, joilla on neliskulmainen vartalo, t\xc3\xa4pl\xc3\xa4t silmin\xc3\xa4, k\xc3\xa4rs\xc3\xa4, sek\xc3\xa4 kiemurainen saparo takapuolella. Niiden ymp\xc3\xa4rill\xc3\xa4 n\xc3\xa4hd\xc3\xa4\xc3\xa4n usein lent\xc3\xa4v\xc3\xa4 ampiainen. Hahmojen aikaisin esiintyminen oli lisensointi- ja lahjatavaran\xc3\xa4yt\xc3\xb6ksiss\xc3\xa4 Japanissa vuonna 2005._NEWLINE_Monokuro Boo -hahmojen iskulause on "Simple is Best" (Yksinkertainen on parasta), ja yksi tai molemmat siat voidaan my\xc3\xb6s n\xc3\xa4hd\xc3\xa4 ymp\xc3\xa4rill\xc3\xa4\xc3\xa4n puhekuplia, joissa lukee "Boo", "Love?" (Rakkaus?/Rakkautta?), "Enjoy?" (Nauti?), tai "Happy" (Onnellinen)._NEWLINE_RM Enterprises (BVI) -niminen osakeyhti\xc3\xb6 on lisensoinut Monokuro Boo -hahmot, ja huolehtii hahmojen kehityksest\xc3\xa4 sek\xc3\xa4 mainostuksesta niin Aasiassa kuin kansainv\xc3\xa4lisill\xc3\xa4 alueillakin.\n_START_SECTION_\nHahmon konsepti ja nimi\n_START_PARAGRAPH_\nKun kyseiset hahmot aluksi luotiin, nimen\xc3\xa4 ei ollut "Monokuro Boo", vaan "Monotone", jossa "mono" tuli sanasta "monochrome" (yksiv\xc3\xa4rinen, mustavalkoinen) ja "ton" tarkoitti sikaa. T\xc3\xa4m\xc3\xa4 sanaleikki oli se, joka alun perin innoitti suunnittelijaa luomaan mustavalkoiset hahmot. Suunnittelija tietoisesti taisteli silloista v\xc3\xa4rej\xc3\xa4 suosivaa trendi\xc3\xa4 vastaan yksitoikkoisella v\xc3\xa4rimaailmallaan, toivoen luovansa hauskan ja ainutlaatuisen tyylin. Esittelem\xc3\xa4ll\xc3\xa4 kauppatavaraa jossa yksinomaan oli mukana mustaa, valkoista ja harmaata, suunnittelija toivoi todistavansa, ett\xc3\xa4 kyseisen kaltaisella konseptilla on mahdollisuus tulla hyv\xc3\xa4ksytyksi ja menesty\xc3\xa4 laajemman yleis\xc3\xb6n joukossa, yleisesti kuluttajien ja s\xc3\xb6p\xc3\xb6ist\xc3\xa4 tavaroista pit\xc3\xa4vien ihmisten keskuudessa._NEWLINE_Hahmojen uusi nimi tulee sanoista "Monokuro" (yksiv\xc3\xa4rinen, mustavalkoinen) ja "Boo" (onomatopoeettinen sana sian \xc3\xa4\xc3\xa4ntelylle Japanissa, vrt. "r\xc3\xb6h")'